# Všeobecne záväzné nariadenie

**č. 9/2017**

**o zavedení a poskytovaní elektronických služieb**

*Návrh VZN: - vyvesený na úradnej tabuli obce dňa : 29.11.2017*

 - zverejnený na internetovej adrese obce dňa : 29.11.2017.

Lehota na predloženie pripomienok k návrhu VZN do(včítane): 10.12. 2017\*

Doručené pripomienky (počet) :

Vyhodnotenie pripomienok k návrhu VZN uskutočnené dňa :

Vyhodnotenie pripomienok k návrhu VZN doručené poslancom dňa :

VZN schválené Obecným zastupiteľstvom v Tekovských Nemciach dňa 14.12. 2017

 pod č. : 73/2017

VZN vyhlásené vyvesením na úradnej tabuli obce Tekovské Nemce dňa :15.12.2017

 do 31.12.2017

**VZN nadobúda účinnosť dňom 01.01. 2018**

 ...................................

Obecné zastupiteľstvo Obce Tekovské Nemce, v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov,
a ustanovenia § 98b ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov, uznieslo sa dňa 14.12.2017 na tomto

**všeobecne záväznom nariadení** **č. 9/2017 o zavedení
a poskytovaní elektronických služieb**

**Článok 1**

**Predmet úpravy**

1. Účelom tohto Všeobecne záväzného nariadenia je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Tekovské Nemce elektronicky, ako aj vybrané náležitosti výkonu verejnej moci elektronicky a elektronickej komunikácie obce Tekovské Nemce voči právnickými a fyzickými osobami v rozsahu právomoci obce Tekovské Nemce podľa osobitných predpisov.

2. Elektronické služby zabezpečuje Obec Tekovské Nemce prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy, prístupného na webovom sídle https://www.slovensko.sk.

3. Aktualizovaný zoznam elektronických služieb, ktoré obec Tekovské Nemce poskytuje, ako aj ich popis a návod na ich používanie sú uvedené na portáloch uvedených v bode 2.

**Článok 2**

**Osobitné ustanovenia**

1. Pre využívanie elektronických služieb je nevyhnutná príslušná miera autorizácie
a autentifikácie podľa zákona o eGovernmente, pokiaľ pri jednotlivých elektronických službách nie je uvedené inak.

2. Ak sa vo všeobecne záväzných nariadeniach alebo iných predpisoch Obce Tekovské Nemce vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a nasl. zákona o eGovernmente).

**Článok 3**

**Záverečné ustanovenia**

1. Na tomto Všeobecne záväznom nariadení obce sa uznieslo obecné zastupiteľstvo v Tekovských Nemciach svojim uznesením č. 73/ 2017 dňa 14.12.2017

2. VZN č. 9 /2017 bolo vyvesené dňa 15.12.2017 na úradnej tabuli obce a nadobúda účinnosť dňa 01-01.01.2018

V Tekovských Nemciach dňa

 ........................................

 Ing. Erika Valkovičová